stanford-oval/wikipedia huggingface dataset:
ธงชาติจอร์แดน

| --- | --- |


การใช้: ธงพลเรือน ธงเรือพลเรือน ธงราชการ และ ธงเรือรัฐบาล
สัดส่วนธง: 1:2
ประกาศใช้: พ.ศ. 2460
ลักษณะ: มีลักษณะเป็นธงสามสีแบ่งตามแนวนอนเป็นแถบ 3 แถบสีดำ-ขาว-เขียว ความกว้างเท่ากันทุกแถบ ที่ด้านคันธงนั้นเป็นรูปสามเหลี่ยมด้านเท่าสีแดง ภายในรูปนั้นมีดาวเจ็ดแฉกสีขาว 1 ดวง.
 


การใช้: ธงพระอิสริยยศสมเด็จพระราชาธิบดี
สัดส่วนธง: 1:2
 


การใช้: ธงพระอิสริยยศมกุฎราชกุมาร
สัดส่วนธง: 1:2
 


การใช้: ธงประจำราชวงศ์ฮัชไมต์
สัดส่วนธง: 1:2
 
ธงชาติจอร์แดน (อาหรับ: علم الأردن) เป็นธงที่ดัดแปลงลักษณะมาจากธงขบวนการปฏิวัติอาหรับ ซึ่งใช้เป็นสัญลักษณ์ในการต่อต้านจักรวรรดิออตโตมันในช่วงสงครามโลกครั้งที่ 1 ลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นเป็นแถบสีดำ สีเขียว และสีขาว แบ่งตามแนวนอนของธง ความกว้างเท่ากันทุกแถบ ที่ด้านคันธงนั้นเป็นรูปสามเหลี่ยมหน้าจั่วสีแดง ภายในรูปนั้นมีดาวเจ็ดแฉกสีขาว 1 ดวง สีของธงนี้ทั้งหมดเป็นสีพันธมิตรอาหรับ
ในธงนี้ แถบสีดำหมายถึงแคว้นกาหลิบอับบาซิด (Abbasid Caliphate) แถบสีเขียวหมายถึงแคว้นกาหลิบอูมายยัด (Umayyad Caliphate) แถบสีขาว หมายถึง แคว้นกาหลิบฟาติมิด (Fatimid Caliphate) รูปสามเหลี่ยมสีแดงหมายถึงอาณาจักรฮัชไมต์ (Hashemite) และ การปฏิวัติอาหรับ ดาวเจ็ดแฉกสีขาว ซึ่งเป็นสิ่งเดียวที่ทำให้แยกความแตกต่างของธงนี้จากธงชาติปาเลสไตน์ได้ มีความหมายอยู่ 2 นัย นัยหนึ่งหมายถึงบทสวดในซูเราะฮ์ 7 บทแรกในพระคัมภีร์อัลกุรอาน อีกนัยหนึ่งหมายถึงความสามัคคีของชนชาวอาหรับ ทั้งนี้ ส่วนหนึ่งยังเชื่อกันว่าดาวนี้หมายถึงเนินเขา 7 ลูกซึ่งอยู่ในที่ตั้งของกรุงอัมมาน เมืองหลวงของประเทศ
ธงนี้เริ่มใช้ครั้งแรกเมื่อปี พ.ศ. 2460 เพื่อใช้เป็นสัญลักษณ์ของความเป็นอาหรับ ต่อมาจึงได้เพิ่มรูปดาวลงในธงเมื่อปี พ.ศ. 2471 เมื่อสหราชอาณาจักรได้มอบเอกราชบางส่วนแก่ประเทศจอร์แดน
การออกแบบ > นิยาม

สีต่างๆ ที่ใช้ในธงนี้ มีความหมายเป็นตัวแทนของรัฐและกลุ่มที่มีอิทธิพลสำคัญในการเมืองอาหรับ 4 กลุ่ม คือ
| สี | ความหมาย |
| --- | --- |
 แดง : ราชวงศ์ฮัชไมต์, ความกล้าหาญ เสียสละ (เลือดเนื้อของวีรชนนักรบ)
ขาว: แคว้นกาหลิบราชวงศ์อุมัยยะฮ์, ความซื่อตรง บริสุทธิ์ สันติภาพ
 เขียว : แคว้นกาหลิบราชวงศ์ฟาติมียะห์ หรือ รัฐเคาะลีฟะฮ์รอชิดูน
 ดำ : แคว้นกาหลิบราชวงศ์อับบาซียะฮ์
การออกแบบ > โทนสี

|  | แดง | ขาว | เขียว | ดำ |
| --- | --- | --- | --- | --- |
| RGB | 206/17/38 | 255/255/255 | 0/122/61 | 0/0/0 |
| เลขฐานสิบหก | #ce1126 | #FFFFFF | #007a3d | #000000 |
| CMYK | 0/92/82/19 | 0/0/0/0 | 100/0/50/52 | 0/0/0/100 |
ดูเพิ่ม

รายชื่อธงในประเทศจอร์แดน
ธงชาติปาเลสไตน์
ตราแผ่นดินของจอร์แดน
อัลซะลามอัลมะละกีอัลอูร์โดนี
แหล่งข้อมูลอื่น

ธงชาติจอร์แดน ที่ Flags of the World (อังกฤษ)
| ด ค กธงชาติของประเทศและธงของดินแดนในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจียย  จอร์แดน  จีน  ญี่ปุ่น  ซาอุดีอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  ปาเลสไตน์  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซียย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจานย  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อุซเบกิสถาน  โอมาน 
ดินแดน:  ฮ่องกง  ชัมมูและกัศมีร์  เคอร์ดิสถาน  มาเก๊า  นากอร์โน-คาราบัคย  ไต้หวัน  สาธารณรัฐตุรกีแห่งไซปรัสเหนือ  อับฮาเซีย  เซาท์ออสซีเชีย 
องค์กรกีฬา:  ซีเกมส์  อาเซียนพาราเกมส์  สภาโอลิมปิกแห่งเอเชีย  สหพันธ์กีฬาเฟสปิก 
(ย) อาจจัดให้อยู่ในทวีปยุโรป
บาราค

แม่ทัพชาวอิสราเอลในหนังสือผู้วินิจฉัยของคัมภีร์ไบเบิล
สุสานใกล้เคเดชซึ่งเชื่อกันว่าเป็นของบาราคหรือเดโบราห์
บาราค (อังกฤษ: Barak; /ˈbɛəræk/ หรือ /ˈbɛərək/; ฮีบรู: בָּרָק; ฮีบรูไทบีเรียน: Bārāq; อาหรับ: البُراق al-Burāq "ฟ้าแลบ")  เป็นผู้ปกครองของเผ่านัฟทาลีในดินแดนอิสราเอลโบราณ บาราคมีฐานะเป็นแม่ทัพในหนังสือผู้วินิจฉัยของคัมภีร์ไบเบิลร่วมกับเดโบราห์จากเผ่าเอฟราอิมผู้เป็นผู้เผยวจนะและผู้วินิจฉัยคนที่ 4 ของอิสราเอลยุคก่อนราชาธิปไตย ในการเอาชนะทัพชาวคานาอันที่นำโดยสิเสรา
ภูมิหลัง

บาราคเป็นบุตรชายของอาบีโนอัมจากเคเดชในเผ่านัฟทาลี ภรรยาของบาราคมาจากเผ่าเบนยามิน เรื่องราวของบาราคได้รับการบอกเล่าในหนังสือผู้วินิจฉัย บทที่ 4 และบทที่ 5ล
ประธานาธิบดีอียิปต์

| ประธานาธิบดี แห่งสาธารณรัฐอาหรับอียิปต์ |
| --- | --- |
ตราแผ่นดิน
ธงประจำตำแหน่ง
ผู้ดำรงตำแหน่งคนปัจจุบัน อับดุลฟัตตาห์ อัสซีซี ตั้งแต่ 8 มิถุนายน พ.ศ. 2557
จวน: พระราชวังเฮลิโอโปลิส, ไคโร, ประเทศอียิปต์
วาระ: 6 ปีต่ออายุได้ครั้งเดียว
ตำแหน่งก่อนหน้า: พระมหากษัตริย์อียิปต์และซูดาน
สถาปนา: 18 มิถุนายน พ.ศ. 2496
คนแรก: Mohamed Naguib
รอง: รองประธานาธิบดีอียิปต์
เงินตอบแทน: 900,000 ปอนด์อียิปต์ (29,100 ดอลลาร์สหรัฐ) ต่อปี[ต้องการอ้างอิง]
เว็บไซต์: www.presidency.eg/EN
ประธานาธิบดีอียิปต์ (อาหรับ: رئيس جمهورية مصر العربية) หรือเรียกอย่างเป็นทางการว่า ประธานาธิบดีแห่งสาธารณรัฐอาหรับอียิปต์ เป็นประมุขแห่งรัฐของประเทศอียิปต์และหัวหน้ารัฐบาลโดยพฤตินัยตามรัฐธรรมนูญอียิปต์ พ.ศ. 2557 หลังการปฏิวัติอียิปต์ พ.ศ. 2495 ประธานาธิบดียังเป็นผู้บัญชาการสูงสุดของอียิปต์ด้วย ผู้ดำรงตำแหน่งคนปัจจุบัน คือ อับดุลฟัตตาห์ อัสซีซี ซึ่งดำรงตำแหน่งตั้งแต่วันที่ 8 มิถุนายน พ.ศ. 2557
บัยตุลฮิกมะฮ์

ห้องสมุดในคริสต์ศตวรรษที่ 8–13 ในแบกแดด ประเทศฮิรักในปัจจุบัน
กลุ่มนักวิชาการในห้องสมุดอับบาซียะฮ์ ภาพโดยยะห์ยา อัลวาซิฏี ค.ศ. 1237
บัยตุลฮิกมะฮ์ (อาหรับ: بيت الحكمة) มีอีกชื่อว่า ห้องสมุดใหญ่แห่งแบกแดด สื่อถึงสถาบันสาธารณะหลักของรัฐเคาะลีฟะฮ์อับบาซียะฮ์และศูนย์กลางทางปัญญาในแบกแดด หรือห้องสมุดส่วนตัวขนาดใหญ่ของเคาะลีฟะฮ์ในยุคทองของอิสลาม บัยตุลฮิกมะฮ์มีความกำกวมถึงการทำงานและการมีตัวตนในฐานะสถาบันทางการ เนื่องจากไม่มีหลักฐานทางกายภาพหลังการล่มสลายของรัฐเคาะลีฟะฮ์อับบาซียะฮ์และการพึ่งข้อมูลทางวรรณกรรม บัยตุลฮิกมะฮ์อาจก่อตั้งขึ้นในฐานะห้องสมุดที่เก็บรวมชุดสะสมของเคาะลีฟะฮ์ฮารูน อัรเราะชีดในช่วงปลายคริสต์ศตวรรษที่ 8 (ต่อมากลายเป็นสถาบันสาธารณะในรัชสมัยอัลมะอ์มูน) หรือชุดสะสมส่วนตัวของอัลมันศูร (ครองราชย์ ค.ศ. 754–775) ที่มีหนังสือหายากและชุดสะสมกวีในภาษาอาหรับและเปอร์เซีย
บัยตุลฮิกมะฮ์และข้อมูลในนั้นถูกทำลายในการล้อมแบกแดดใน ค.ศ. 1258 ทำให้มีหลักฐานทางโบราณคดีน้อยมาก โดยผู้มีความรู้ในเรื่องนี้มากที่สุดมาจากผลงานของนักวิชาการร่วมสมัยในตอนนั้น เช่นอัฏเฏาะบะรีและอิบน์ อันนะดีมการไม่มีหลักฐานทางกายภาพทำให้บางส่วนตั้งคำถามถึงการมีตัวตนของบัยตุลฮิกมะฮ์
ดูเพิ่ม

ดาราศาสตร์ในอิสลามยุคกลาง
อิควานุศเศาะฟา
ดารุลฮิกมะฮ์
ยุคทองของอิสลาม
เมืองกลมแห่งแบกแดด
อ่านเพิ่ม

Gutas, D. (2012). Greek Thought, Arabic Culture. The Graeco-Arabic Translation Movement in Baghdad and Early 'Abbasaid Society (2nd-4th 5th-10th centuries). Routledge.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  İslâm Ansiklopedisi
นิมโรด

นิมโรด โดย David Scott, 1832
นิมโรด (/ˈnɪmrɒd/;  ฮีบรู: נִמְרוֹד อาหรับ: نمرود) เป็นบุคคลในคัมภีร์ไบเบิล ที่กล่าวถึงในหนังสือปฐมกาล และ หนังสือพงศาวดารนิมโรดเป็นบุตรของคูช และเป็นเหลนของโนอาห์ นิมโรดได้รับการขนานนามว่าเป็นกษัตริย์ในดินแดนชินาร์ (เมโสโปเตเมีย) พระคัมภีร์ กล่าวว่าเขาเป็น "นักล่าที่เก่งกาจต่อพระพักตร์พระเจ้า (และ)... เริ่มที่จะมีอำนาจในโลก"  ประเพณีพิเศษนอกพระคัมภีร์ในเวลาต่อมาระบุว่านิมโรดเป็นผู้ปกครองที่มอบหมายให้สร้างหอคอยบาเบล ซึ่งทำให้ชื่อเสียงของเขาเป็นกษัตริย์ที่กบฏต่อพระเจ้า
นิมโรดไม่ได้รับการรับรองในทะเบียนประวัติ บันทึก หรือรายชื่อกษัตริย์ใดๆ ที่ไม่ใช่พระคัมภีร์ รวมถึงของเมโสโปเตเมียด้วย นักประวัติศาสตร์ไม่สามารถจับคู่ นิมโรก กับบุคคลใดๆ ในประวัติศาสตร์ที่พิสูจน์ได้
ซากปรักหักพังหลายแห่งในตะวันออกกลาง ได้รับการตั้งชื่อตามเขา
ในพระคัมภีร์

การกล่าวถึงนิมโรด ในพระคัมภีร์ครั้งแรกอยู่ในตารางประชาชาติ  เขาถูกอธิบายว่าเป็นบุตรชายของคูช หลานชายของฮาม และเหลนของโนอาห์ และเป็น "ผู้เกรียงไกรในแผ่นดิน" และ "พรานผู้เกรียงไกรเฉพาะพระพักตร์พระเจ้า" สิ่งนี้ซ้ำแล้วซ้ำอีกในหนังสือเล่มแรกของพงศาวดาร 1:10 และ "ดินแดนแห่งนิมโรด" ที่ใช้เป็นคำพ้องความหมายสำหรับอัสซีเรีย หรือ เมโสโปเตเมีย ถูกกล่าวถึงในหนังสือมีคาห์ 5:6:
เขาทั้งหลายจะปกครองแผ่นดินอัสซีเรียด้วยดาบ และแผ่นดินนิมโรดที่บรรดาทางเข้าเมือง และท่านจะช่วยกู้พวกเราให้พ้นจากคนอัสซีเรีย เมื่อพวกเขายกรุกล้ำแผ่นดินของพวกเรา และเหยียบย่ำอาณาเขตของพวกเรา
ปฐมกาลกล่าวว่า "จุดเริ่มต้นของอาณาจักรของเขา" (เรชิท มัมลากโท) คือเมืองของ "บาเบล, เอเรค, อักกาด และคาลเนห์ ในดินแดนชินาร์" (เมโสโปเตเมีย) (ปฐก. 10:10)—เข้าใจกันไปต่างๆ นาๆ เพื่อบอกเป็นนัยว่าเขาทรงก่อตั้ง เมืองเหล่านี้ปกครองพวกเขาหรือทั้งสองอย่าง เนื่องจากข้อความภาษาฮีบรู ต้นฉบับมีความคลุมเครือ จึงไม่มีความชัดเจนว่าเขาหรืออัสซูร เป็นผู้สร้าง เมืองนีนะเวห์, เรเซน, เรโฮโบท และ คาลาห์ เพิ่มเติมหรือไม่ (การตีความทั้งสองแบบสะท้อนให้เห็นในเวอร์ชัน ภาษาอังกฤษ ต่างๆ) Sir Walter Raleigh อุทิศหลายหน้าใน History of the World (1614) ของเขาเพื่อสาธยายทุนในอดีตเกี่ยวกับคำถามที่ว่า นิมโรด หรือ อัสซูน เป็นผู้สร้างเมืองในอัสซีเรีย หรือไม่
ประเพณีและตำนาน > ในศาสนาอิสลาม

คัมภีร์อัลกุรอาน กล่าวว่า " เจ้า (มุฮัมมัด) มิได้มองดูผู้ที่โต้แย้ง อิบรอฮีมในเรื่องพระเจ้าของเขาดอกหรือ? เนื่องจากอัลลอฮฺได้ทรงประทานอำนาจแก่เขา อิบรอฮีม กล่าวว่า “พระเจ้าของฉันนั้น คือ ผู้ที่ทรงให้เป็นและทรงให้ตายได้” กษัตริย์ตรัสตอบว่า "ข้าก็ให้เป็นและให้ตายได้"  เมื่อมาถึงจุดนี้ ข้อคิดเห็นบางอย่างเพิ่มเรื่องเล่าใหม่ เช่น นิมโรด นำชายสองคนซึ่งเคยถูกตัดสินประหารชีวิตมาก่อน เขาสั่งให้ประหารชีวิตคนหนึ่งในขณะที่ปล่อยอีกคนหนึ่ง  อับราฮัมกล่าวว่า "แท้จริงแล้ว พระเจ้าทรงสร้างดวงอาทิตย์ขึ้นจากทิศตะวันออก ดังนั้นจงทรงสร้างดวงอาทิตย์ขึ้นจากทิศตะวันตก"  สิ่งนี้ทำให้กษัตริย์ต้องเนรเทศเขา และเขาออกเดินทางไปเลแวนต์
แม้ว่าชื่อของ นิมโรด จะไม่ได้ระบุไว้ในอัลกุรอานโดยเฉพาะ แต่นักวิชาการอิสลามถือว่า "กษัตริย์" ที่กล่าวถึงคือเขา อีกสองตอนของคัมภีร์อัลกุรอานบรรยายบทสนทนาของนบีอิบรอฮีมกับนิมโรดและผู้คนของเขา โดยเฉพาะในโองการของ ซูเราะฮ์ อัลอัมบิยาอ์ 21:68 และ ซูเราะฮ์ อัลอังกาบูต 29:34 ซึ่งอับราฮัมถูกโยนลงไปในกองไฟ แต่ปรากฏว่าไม่ได้รับอันตรายจากความเมตตาของพระเจ้า เรื่องราวดั้งเดิมอื่นๆ มีอยู่รอบตัวนิมโรด ซึ่งส่งผลให้เขาถูกอ้างถึงว่าเป็นทรราชในวัฒนธรรมมุสลิม
ตามที่ มุญาฮิด อิบน์ ญับร์ กล่าวว่า "คนสี่คนเข้าควบคุมโลก ตะวันออกและตะวันตก ผู้ศรัทธาสองคนและผู้ปฏิเสธศรัทธาสองคน ผู้ศรัทธาสองคนคือ สุลัยมาน (ซาโลมอน ในตำราอิสลาม) และ ซูลก็อรนัยน์ และผู้ปฏิเสธศรัทธาสองคนคือ เนบูคัดเนสซาร์ที่ 2 และนิมโรด ไม่มีใครนอกจากพวกเขาได้รับอำนาจเหนือมัน”[ต้องการอ้างอิง] [ จำเป็นต้องอ้างอิง ]
อับราฮัมเสียสละอิชมาเอล ลูกชายของเขา อับราฮัม ถูกโยนลงไฟโดยนิมโรด จาก ซุบดาต อัตตะวารีค ต้นฉบับ ภาษาตุรกีออตโตมัน ในปี ค.ศ. 1583
ฝ่ายค้านซีเรีย

ฝ่ายค้านซีเรีย (อาหรับ: المعارضة السورية al-Muʕaraḍah as-Sūrīyah) เป็นคำรวม ๆ สำหรับเอนทิตีการเมืองอันมีแนวร่วมแห่งชาติซีเรีย (Syrian National Coalition) และกลุ่มซีเรียต่อต้านรัฐบาลเป็นตัวแทน โดยมีการควบคุมดินแดนบางส่วนและเป็นรัฐบาลซีเรียทางเลือก โดยอ้างว่าแทนสาธารณรัฐอาหรับซีเรียอย่างชอบธรรม ฝ่ายค้านซีเรียวิวัฒนานับแต่เริ่มสงครามกลางเมืองซีเรีย ตั้งแต่กลุ่มที่เรียกร้องให้เปลี่ยนรัฐบาลในซีเรียและผู้ที่คัดค้านรัฐบาลบะอัธ ก่อนหน้าสงครามกลางเมือง คำว่า "ฝ่ายค้าน" ใช้เรียกตัวแสดงทางการเมืองตามประเพณี ตัวอย่างเช่น คณะกรรมการประสานงานแห่งชาติเพื่อการเปลี่ยนแปลงประชาธิปไตย (National Coordination Committee for Democratic Change) กล่าวคือ กลุ่มและปัจเจกชนที่มีประวัติขัดแย้งกับรัฐซีเรีย
ระยะการก่อการกำเริบซีเรีย ตั้งแต่เดือนมีนาคม 2554 ถึงต้นเดือนสิงหาคม 2554 มีลักษณะการต่อสู้ปราศจากความรุนแรงในหมู่ผู้เข้าร่วมการก่อการกำเริบเหมือนกัน ฉะนั้น ความขัดแย้งจึงยังไม่มีลักษณะเป็น "สงครามกลางเมือง" จนเริ่มมีการจัดระเบียบการต่อสู้ด้วยอาวุธในฝ่ายต่อต้านรัฐบาล ซึ่งเกิดเริ่มตั้งแต่วันที่ 29 กรกฎาคม 2554 ทำให้ความขัดแย้งนี้เข้ากับนิยามการเมืองระหว่างประเทศของสงครามกลางเมือง
กลุ่มค้านในซีเรียเปลี่ยนทิศทางในปลายปี 2554 ระหว่างสงครามกลางเมืองซีเรีย เมื่อกลุ่มรวมกันตั้งสภาแห่งชาติซีเรีย (SNC) ซึ่งได้รับการสนับสนุนและรับรองระหว่างประเทศอย่างสำคัญเป็นคู่เจรจา สภาแห่งชาติซีเรียได้รับการรับรองหรือสนับสนุนบ้างโดยรัฐสมาชิกสหประชาติอย่างน้อย 17 รัฐ โดยมีสามรัฐ (ฝรั่งเศส สหราชอาณาจักรและสหรัฐ) เป็นสมาชิกถาวรของคณะมนตรีความมั่นคงแห่งสหประชาชาติ สภาแห่งชาติซีเรียถือว่าได้รับอิทธิพลจากภราดรภาพมุสลิม (Muslim Brotherhood) และมีสมาชิกของกลุ่มนี้จำนวนมาก แนวร่วมอิสลาม (Islamic Front) ทหารอาสาสมัครซุนนีอิสลามต่อต้านรัฐบาลสำคัญระหว่างสงครามซีเรีย เข้ากับสภาแห่งชาติซีเรีย
กลุ่มรวมฝ่ายค้านที่ใหญ่กว่า คือ แนวร่วมกำลังปฏิวัติและฝ่ายค้านซีเรียแห่งชาติ (National Coalition for Syrian Revolutionary and Opposition Forces) ตั้งเมื่อเดือนพฤศจิกายน 2555 สภาความร่วมมืออ่าวรับรองว่าเป็น "ผู้แทนโดยชอบของชาวซีเรีย" และสันนิบาตอาหรับรับรองว่าเป็น "ผู้แทนความปรารถนาของชาวซีเรีย" แนวร่วมแห่งชาติซีเรียต่อมาได้นั่งแทนซีเรียในสันนิบาตอาหรับ ส่วนผู้แทนของบะอัธซีเรียถูกระงับ สภาแห่งชาติซีเรีย ซึ่งเดิมเป็นส่วนหนึ่งของแนวร่วมแห่งชาติซีเรีย ถอนตัวเมื่อวันที่ 20 มกราคม 2557 เพื่อประท้วงการตัดสินใจของแนวร่วมในการเข้าประชุมการเจรจาเจนีวา กลุ่มฝ่ายค้านจัดการเจรจาปรองดองในอัสตานา ประเทศคาซัคสถาน ในเดือนตุลาคม 2558
นะบีล บิน ฏอลิบ

| 0 | 1 | 2 | 3 |
| --- | --- | --- | --- |
 บิน ฏอลิบ เมื่อครั้งเล่นให้กับชัลเคอ 04 ในปี 2018
ข้อมูลส่วนตัว
ชื่อเต็ม:  นะบีล บิน ฏอลิบ
วันเกิด:   (1994-11-24) 24 พฤศจิกายน ค.ศ. 1994 (29 ปี)
สถานที่เกิด:  ลีล, ฝรั่งเศส
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  อ็องเฌ
หมายเลข:  23
สโมสรเยาวชน
2001–2004:  AJS Wazemmes
2004–2009:  ลีล
2009:  มูครง
2010–2012:  เดิงแกร์ก
2012–2013:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2013–2017 |  ทอตนัมฮอตสเปอร์ |  46 |  (0) |
| 2016–2017 |  → ชัลเคอ 04 (ยืม) |  32 |  (5) |
| 2017–2021 |  ชัลเคอ 04 |  50 |  (7) |
| 2019 |  ชัลเคอ 04 2 |  2 |  (0) |
| 2020 |  → นิวคาสเซิล ยูไนเต็ด (ยืมตัว)​ |  12 |  (0) |
| 2022–ปัจจุบัน |  อ็องเฌ |  35 |  (3) |
ทีมชาติ‡
| 2012 |  ฝรั่งเศส อายุต่ำกว่า 19 ปี |  1 |  (0) |
| 2014– |  แอลจีเรีย |  39 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:53, 22 มีนาคม 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน 2022 (UTC)
นะบีล บิน ฏอลิบ (อาหรับ: نبيل بن طالب) นักฟุตบอลชาวแอลจีเรีย ปัจจุบันเล่นในตำแหน่งกองกลางให้กับอ็องเฌในลีกเอิง ประเทศฝรั่งเศส
บิน ฏอลิบเริ่มติดทีมชาติแอลจีเรียครั้งแรกในเดือนมีนาคม ค.ศ.2014 และเป็นหนึ่งในผู้เล่นทีมชาติชุดฟุตบอลโลก 2014 ที่ประเทศบราซิล และแอฟริกาคัพออฟเนชันส์ 2015 ที่ประเทศอิเควทอเรียลกินี
ประวัติ > เยาวชน

นะบีล บิน ฏอลิบเกิดที่เมืองลีล แคว้นนอร์-ปาดกาแล ประเทศฝรั่งเศส มีพ่อและแม่เป็นชาวแอลจีเรีย และได้เข้าสู่ศูนย์ฝึกฟุตบอลระดับเยาวชนของสโมสรฟุตบอลลีล โดยเขาอยู่ในทีมชุดเยาวชนของสโมสรลีลจนถึงอายุ 15 ปี ก่อนจะย้ายไปใช้ชีวิตที่ประเทศเบลเยียม เพื่อร่วมทีมเยาวชนของสโมสรมุสครง
บิน ฏอลิบเคยขอเข้าทดสอบฝีเท้ากับสโมสรฟุตบอลเบอร์มิงแฮมซิตี ก่อนจะเป็นสโมสรทอตนัมฮอตสเปอร์ที่คว้าตัวเขามาร่วมทีมชุดเยาวชนได้ในเดือนมกราคม ค.ศ.2012
ในฤดูกาล 2012–2013 บิน ฏอลิบลงสนามให้ทีมชุดเยาวชนอายุไม่เกิน 21 ปีของทอตนัมฮอตสเปอร์ 14 นัด และยิงได้ 4 ประตู โดยหนึ่งในนั้นเป็นการยิงประตูชัยพาสเปอร์เอาชนะอาร์เซนอลชุดเยาวชนได้สำเร็จ ซึ่งผลงานในระดับเยาวชนของเขาสามารถสร้างความประทับใจจนได้รับสัญญาเป็นนักฟุตบอลอาชีพจากสเปอร์ในเวลาต่อมา
ประวัติ > ทอตนัมฮอตสเปอร์

นะบีล บิน ฏอลิบลงสนามให้กับทีมชุดใหญ่ของสโมสรทอตนัมฮอตสเปอร์เป็นครั้งแรก เมื่อวันที่ 22 ธันวาคม 2013 ในพรีเมียร์ลีกนัดที่ชนะสโมสรเซาท์แฮมป์ตัน 3–2 โดยเขาถูกเปลี่ยนตัวลงมาเล่นแทนมูซา แดมเบเล ในนาทีที่ 50
ต่อมาในฤดูกาล 2014–2015 นะบีล บิน ฏอลิบยิงประตูแรกของเขาให้กับสโมสรได้เมื่อวันที่ 17 ธันวาคม ค.ศ. 2014 ในการแข่งขันฟุตบอลลีกคัพ รอบที่ 5 กับนิวคาสเซิล ยูไนเต็ด โดยในการแข่งขันลีกคัพ สโมสรทำผลงานได้ดีจนผ่านเข้าสู่รอบชิงชนะเลิศ ไปพบกับสโมสรฟุตบอลเชลซี นะบีล บิน ฏอลิบได้ลงสนามเป็นตัวจริงในนัดชิงชนะเลิศ ที่สนามกีฬาเวมบลีย์และแพ้ไป 2–0
ทีมชาติ

นะบีล บิน ฏอลิบได้เล่นในระดับทีมชาติครั้งแรก ในเดือนพฤศจิกายน ค.ศ.2012 โดยเขาลงเล่นให้กับทีมชาติฝรั่งเศสชุด U-19
แหล่งข้อมูลอื่น

สถิติของ นะบีล บิน ฏอลิบ ที่ Soccerbase
แม่แบบ:FFF
แม่แบบ:FFF male
France News and profile ที่ เวย์แบ็กแมชชีน (เก็บถาวร 2014-05-17)
| ด ค กผู้เล่นชุดปัจจุบันของสโมสรฟุตบอลชัลเคอ 04  |
| --- | --- |
 2 McKennie  3 Mendyl  4 Kabak  5 Nastasić  6 Mascarell  7 Uth  8 Serdar  9 Raman  10 บิน ฏอลิบ  11 Konoplyanka  14 Matondo  15 Kutucu  16 Boujellab  17 Stambouli  18 Caligiuri  19 Burgstaller  20 เคนนี  21 Reese  22 Skrzybski  23 Schubert  24 Oczipka  25 Harit  26 Sané  27 Carls  28 เชิพฟ์  34 Langer  35 Nübel (c)  37 Mercan  Insua  ผู้จัดการ: วากเนอร์
ธงชาติโมร็อกโก

| --- | --- |


การใช้: ธงชาติ
สัดส่วนธง: 2:3
ประกาศใช้: 17 พฤศจิกายน 1915
ลักษณะ: ธงสี่เหลี่ยมผืนผ้าพื้นสีแดงเกลี้ยง กว้าง 2 ส่วน ยาว 3 ส่วน กลางธงมีรูปเฉลวดาวห้าแฉกสีเขียวขอบสีดำ
 


การใช้: ธงเรือราษฎร์
สัดส่วนธง: 2:3
ลักษณะ: ลักษณะเดียวกับธงชาติ ที่มุมบนคันธงมีมงกุฎสีเหลือง.
 


การใช้: ธงนาวี
สัดส่วนธง: 2:3
ลักษณะ: ลักษณะเดียวกับธงชาติ ที่มุมธงทั้งสี่มีมงกุฎสีเหลือง
 
ธงชาติโมร็อกโก (อาหรับ: علم المغرب) เป็นธงสี่เหลี่ยมผืนผ้าพื้นสีแดงเกลี้ยง กว้าง 2 ส่วน ยาว 3 ส่วน กลางธงมีรูปเฉลวดาวห้าแฉกสีเขียวขอบสีดำ
ประเทศโมร็อกโกใช้สีแดงเป็นธงชาติมาตั้งแต่ศตวรรษที่ 16 กล่าวกันว่า สีแดงเป็นสัญลักษณ์ของสายเลือดที่ผูกพันระหว่างราชวงศ์กษัตริย์กับศาสดามุฮัมหมัด ซึ่งเป็นศาสดาในศาสนาอิสลาม ส่วนดาวสีเขียวคือพระราชลัญจกรแห่งกษัตริย์โซโลมอน ซึ่งได้ถูกเพิ่มลงบนธงชาติในปี พ.ศ. 2458 และได้มาใช้เป็นธงชาติจนถึงทุกวันนี้ แต่ปีที่ประกาศใช้ธงชาติอย่างเป็นทางการเมื่อปี พ.ศ. 2499 อันเป็นปีที่ได้รับเอกราชจากทั้ง 2 ชาติ คือ สเปน และ ฝรั่งเศส ในปี พ.ศ. 2455
คลังภาพ > ธงอื่นๆ

ธงเรือราษฎร์
ธงนาวี
ธงฉาน
ธงราชสำนัก
ธงพระอิสริยยศ
คลังภาพ > ธงในอดีต

ธงประจำราชวงศ์ไอดริส (ค.ศ. 780-974)
ธงประจำราชวงศ์อัลโมราวิด (ค.ศ. 987-1070)
ธงประจำสุลต่านอัลโฮหมัด (ค.ศ. 1147-1269)
ธงประจำราชวงศ์มารินิด (ค.ศ. 1258-1420) ราชวงศ์วาตาซิด (ค.ศ. 1420-1454) และ ราชวงศ์ซาอาดี (ค.ศ. 1554-1659) ใช้คู่กันกับธงสีขาว
ธงประจำราชวงศ์อัลเหลาะห์ (ค.ศ. 1666-1915)
ธงประจำราชวงศ์อัลเหลาะห์ (ศตวรรษที่ 19)
คลังภาพ > ธงอาณานิคมโมร็อกโก

ค.ศ. 1795–1915
ธงชาติโมร็อกโกในอาณัติของฝรั่งเศส (ค.ศ. 1912-1955)
ธงชาติโมร็อกโกในอาณัติของสเปน (ค.ศ. 1912-1956)
ธงชาติสาธารณรัฐริฟ (ค.ศ. 1921-1926)
ธงแห่งเขตนานาชาติแทงเจียร์ (ค.ศ. 1923-1956)
ดูเพิ่ม

รายชื่อธงในประเทศโมร็อกโก
ตราแผ่นดินของโมร็อกโก
อีมน์เชรีเฟียง
แหล่งข้อมูลอื่น

ธงชาติโมร็อกโก ที่ Flags of the World (อังกฤษ)
แม่แบบ:ธงชาติโมร็อกโก
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย
บีมาเรสทอน

บีมาเรสทอนนูรุดดีนในดามัสกัส ประเทศซีเรีย
บีมาเรสทอน (เปอร์เซีย: بيمارستان, อักษรโรมัน: bīmārestān; อาหรับ: بِيْمَارِسْتَان, อักษรโรมัน: bīmāristān) หรือ dar al-shifa (หรือ darüşşifa ในภาษาตุรกี) หรือ maristan หมายถึงโรงพยาบาลในประวัติศาสตร์ของโลกอิสลาม
ศัพทมูลวิทยา

Bimaristan มาจากคำภาษาเปอร์เซีย بیمارستان bīmārestān แปลว่า "โรงพยาบาล" โดย bimar- มาจากภาษาปาห์ลาวี vīmār หรือ vemār แปลว่าคนป่วย กับ -stan เป็นคำต่อท้ายหมายถึงสถานที่ นอกจากนี้ คำว่า 'Bimaristan' ยังเป็นคำที่มีรากมาจากภาษาเปอร์เซียหมายถึง "แหล่งกำเนิดของโรค"
ประวัติศาสตร์

โรงพยาบาลสนามถือเป็นบีมาเรสทอนในยุคแรก ซึ่งมีให้บริการยา อาหาร และน้ำ พร้อมกับแพทย์และเภสัชกร ตามธรรมเนียมถือว่าบิมาริสถานแรกอยู่ในกระโจมที่ตั้งขึ้นโดย Rufaidah al-Asalmia ใน ค.ศ. 627 ระหว่างยุทธการสนามเพลาะ ในโลกอิสลามซึ่งกว้างใหญ่นั้นมีเมืองสำคัญที่มีบิมาริสถานสำคัญและเป็นที่รู้จักมาก คือ แบกแดด, ดามัสกัส และ ไคโร
บูซิดเราะฮ์

| บูซิดเราะฮ์ بوسدرة |
| --- | --- |
อำเภอ
บูซิดเราะฮ์
พิกัด:  25°14′12″N 51°24′19″E﻿ / ﻿25.2367°N 51.4054°E﻿ / 25.2367; 51.4054
ประเทศ:  กาตาร์
เทศบาล: อัรร็อยยาน
โซน: 55
อำเภอหมายเลข: 89
พื้นที่
 • ทั้งหมด: 9.2 ตร.กม. (3.6 ตร.ไมล์)
ความสูง: 23 เมตร (75 ฟุต)
บูซิดเราะฮ์ (อาหรับ: بوسدرة; บางครั้งสะกดเป็น อะบูซิดเราะฮ์) เป็นอำเภอในประเทศกาตาร์ ตั้งอยู่ในเทศบาลอัรร็อยยาน ในสำมะโน ค.ศ. 2015 ตัวเมืองตั้งอยู่ในอำเภอโซนหมายเลข 55 ที่มีประชากร 283,675 คน ซึ่งรวมเมืองนิวฟิรีญุลฆอนิม อัลอะซีซียะฮ์ อัลวะอับ ฟิรีญุซเซาดาน มุอัยษิร อัลเมียะอ์รอฎ ฟิรีญุลมะนาศีร ฟิรีญุลมุรเราะฮ์ และอัสซัยลียะฮ์ไว้ด้วย
ศัพทมูลวิทยา

ส่นวแรกของชื่ออำเภอคือ "อะบู" หมายถึง "พ่อ" และ "ซิดเราะฮ์" คือต้นซิดร์ (Ziziphus nummularia) ที่เติบโตในบริเวณนี้
พรรคสังคมนิยมปฏิวัติโซมาลี

| พรรคสังคมนิยมปฏิวัติโซมาลี Xisbiga Hantiwadaagga Kacaanka Soomaaliyeed الحزب الاشتراكي الثوري الصومالي |
| --- | --- |

เลขาธิการ: ไซอัด บาร์รี
ก่อตั้ง: June 1976
ถูกยุบ: 1991
ที่ทำการ: Mogadishu, Somalia
อุดมการณ์: ชาตินิยมโซมาเลีย แพน-โซมาเลีย มาร์กซ์-เลนิน สังคมอิสลาม
การเมืองโซมาเลีย   รายชื่อพรรคการเมือง การเลือกตั้ง
พรรคสังคมนิยมปฏิวัติโซมาลี (โซมาลี: Xisbiga Hantiwadaagga Kacaanka Soomaaliyeed, XHKS, อาหรับ: الحزب الاشتراكي الثوري الصومالي Al-Hizb Al-Ishtiraki Al-Thawri Al-Sumal) เป็นพรรคการเมืองในประเทศโซมาเลีย มีบทบาทในช่วงพ.ศ. 2519 ถึง พ.ศ. 2534 ก่อตั้งขึ้นหลังการรัฐประหารของไซอัด บาร์รี โดยมีนโบายหลักในการเปลี่ยนประเทศโซมาเลียไปสู่ระบอบคอมมิวนิสต์
ประตูเยเมน

ประตูเยเมนแห่งซานา
ประตูเยเมน (อังกฤษ: Yemen Gate หรือ Gate of Yemen) หรือ บาบุลยะมัน (อาหรับ: باب اليمن, อักษรโรมัน: Bāb al-Yaman) เป็นประตูหลักในกำแพงเมืองเก่าของซานาทางใต้สุดของเมืองในกำแพง โครงสร้างปัจจุบันนั้นสร้างขึ้นในศตวรรษที่ 17 โดยซาม บุตรของโนอา (Sam the son of Noah) ในปัจจุบัน ประตูเยเมนเป็นประตูที่มีการประดับประดาวิจิตรที่สุดในบรรดาประตูเมืองของเมืองเก่าซานา
มัสยิดใหญ่ซานาตั้งอยู่ภายใน ห่างไป 300 ยาร์ดจากประตูเยเมน ประตูเยเมนเป็นส่วนหนึ่งของแหล่งมรดกโลก ยูเนสโก ในนามเมืองเก่าซานา
ระเบียงภาพ

บาบอัลยะมัน
ตลาดบาบอัลยะมัน
ชายเคี้ยวขาตแถวบาบอัลยะมัน
นูอากช็อต

เมืองหลวงและเมืองที่ใหญ่ที่สุดในประเทศมอริเตเนีย
| นูอากช็อต |
| --- | --- |
เมืองหลวง
ทิวทัศน์กรุงนูอากช็อต
นูอากช็อตที่ตั้งกรุงนูอากช็อตแสดงแผนที่ประเทศมอริเตเนียนูอากช็อตนูอากช็อต (แอฟริกา)แสดงแผนที่แอฟริกา
พิกัด: 18°05′09″N 15°58′43″W﻿ / ﻿18.08581°N 15.9785°W﻿ / 18.08581; -15.9785
ประเทศ:  มอริเตเนีย
เขตเมืองหลวง: นูอากช็อต
การปกครอง
 • ประธานสภา: Fatimatou Abdel Malick
พื้นที่
 • ทั้งหมด: 1,000 ตร.กม. (400 ตร.ไมล์)
ความสูง: 7 เมตร (23 ฟุต)
ประชากร (สำมะโน ค.ศ. 2019)
 • ทั้งหมด: 1,195,600 คน
 • ความหนาแน่น: 1,200 คน/ตร.กม. (3,000 คน/ตร.ไมล์)
เว็บไซต์: crn.mr/fr/ 
นูอากช็อต (ฝรั่งเศส: Nouakchott, ออกเสียง: [nwakʃɔt]; อาหรับ: نواكشوط; เบอร์เบอร์: Nwakcoṭ, เดิมมาจากคำว่า เบอร์เบอร์: Nawākšūṭ, แปลว่า "สถานที่แห่งลม") เป็นเมืองหลวงและเมืองที่ใหญ่ที่สุดของประเทศมอริเตเนีย ยังเป็นหนึ่งในเมืองที่มีขนาดใหญ่ที่สุดในซาเฮล เป็นศูนย์กลางการบริหารประเทศและศูนย์กลางทางเศรษฐกิจของประเทศ
เมืองพี่น้อง

นูอากช็อตเป็นเมืองพี่น้องกับเมืองดังนี้:
มาดริด ประเทศสเปน (ค.ศ. 1986)
อัมมาน ประเทศจอร์แดน (ค.ศ. 1999)
หลานโจว ประเทศจีน (ค.ศ. 2000)
อ่านเพิ่ม

Armelle Choplin et Riccardo Ciavolella, 2008. " Marges de la ville en marge du politique ? Logiques d’exclusion, de dépendance et d’autonomie à Nouakchott (Mauritanie) », Autrepart, n°45. (ในภาษาฝรั่งเศส)
Choplin A., 2006. Fabriquer des villes-capitales entre monde arabe et Afrique noire: Nouakchott (Mauritanie) et Khartoum (Soudan), étude comparée. Université Paris 1, 535 p. (ในภาษาฝรั่งเศส)
Choplin A., 2006. Le foncier urbain en Afrique: entre informel et rationnel, l’exemple de Nouakchott, Mauritanie, Les annales de géographie, n°647, pp. 69–91. (ในภาษาฝรั่งเศส)
Anne-Marie Frérot, Nouakchott, du puits nomade à la ville des pétroliers. Risques et représentations, Maghreb-Machrek, n°190, c. December 2006 – 2007. (ในภาษาฝรั่งเศส)
Philippe Tanguy, « L'urbanisation irrégulière à Nouakchott: 1960-2000 », Insaniyat, n°22, October - December 2003, (vol. VII, 4). (ในภาษาฝรั่งเศส)
Diagana I., 1993. Croissance urbaine et dynamique spatiale à Nouakchott, Thèse doct.: géographie: Lyon II, 314 p.  (ในภาษาฝรั่งเศส)
Pitte J.-R., 1977. Nouakchott, capitale de la Mauritanie. Paris : Univ. de Paris-Sorbonne, p. 200.  (ในภาษาฝรั่งเศส)
Mohamed Salem Ideidbi, Mauritanie : la Richesse d'une nation, Nouakchott, al-Manar, 2011.
แหล่งข้อมูลอื่น

เว็บไซต์ทางการ  (ในภาษาฝรั่งเศสและอาหรับ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  İslâm Ansiklopedisi
พรรคเอกภาพอาหรับ

พรรคเอกภาพอาหรับ (อาหรับ: حزب الوحدة العربية) เป็นพรรคการเมืองในประเทศอิรัก ก่อตั้งขึ้นในปี ค.ศ. 1967 หรือ ค.ศ. 1968 พรรคเอกภาพอาหรับยุติบทบาทลงเมื่อวันที่ 17 กรกฎาคม ค.ศ. 1968 จากการปฎิวัติ แต่ก็ได้มีกลุ่มทางการเมืองขนาดเล็กดำเนินการในต่างประเทศ และพรรคการเมืองนี้ได้ถูกยุบอย่างเป็นทางการในปี ค.ศ. 1971